Afgørelse Nr. 190

af 18. juni 2003

om de tekniske specifikationer for det europæiske sygesikringskort

(Teksten er relevant for EØS og for EF/CH-aftalen)

(2003/752/EF)

DEN ADMINISTRATIVE KOMMISSION HAR -

under henvisning til Den Administrative Kommissions afgørelse nr. 189 af 18. juni 2003 om udskiftning af de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 i forbindelse med tilkendelse af sygehjælp under et midlertidigt ophold i en anden medlemsstat end den kompetente stat eller bopælsstaten, med et europæisk sygesikringskort, og

ud fra følgende betragtninger:

(1) Udstedelse af det europæiske sygesikringskort varetages af institutionen i den kompetente stat eller i bopælsstaten. For at fremme afholdelsen og refusionen af udgifterne til sygehjælp, der er blevet tilkendt på grundlag af det europæiske kort, er det nødvendigt, at de tre vigtigste aktører, dvs. de forsikrede, behandlerne og institutionerne, let kan genkende og godtage det europæiske kort, som baseres på en særlig model og ensartede specifikationer.

(2) De data, som skal være synlige på det europæiske kort, er anført i artikel 6 i Den Administrative Kommissions afgørelse nr. 189. Indførelsen af det europæiske kort med synlige data er første etape i en proces, som i sidste ende medfører afskaffelse af de nuværende papirblanketter og anvendelse af et elektronisk medium til tilkendelse af sygehjælp under et midlertidigt ophold i en anden medlemsstat end den kompetente stat eller bopælsstaten. Derfor kan de kompetente institutioner i medlemsstaterne allerede fra første etape desuden vælge at integrere en elektronisk anordning i kortet som f.eks. en mikrochip eller en magnetstribe, som indeholder de i denne betragtning omtalte data.

(3) Når særlige omstændigheder forhindrer den pågældende person i at forevise det europæiske sygesikringskort, udstedes en midlertidig sygesikringsattest, som er baseret på en særlig og ensartet model -

TRUFFET FØLGENDE AFGØRELSE:

Artikel 1

Modellen og specifikationerne for det europæiske sygesikringskort fastlægges i overensstemmelse med de regler, som er opstillet i bilag 1 til denne afgørelse.

Artikel 2

Den midlertidige sygesikringsattest udfærdiges efter modellen i bilag 2 til denne afgørelse.

Artikel 3

Denne afgørelse offentliggøres i Den Europæiske Unions Tidende. Den træder i kraft den første dag i den måned, der følger efter offentliggørelsen.

Formand for Den Administrative Kommission

Theodora Tsotsorou

BILAG 1

TEKNISKE BESTEMMELSER VEDRØRENDE MODELLEN FOR DET EUROPÆISKE SYGESIKRINGSKORT

1. Indledning

I overensstemmelse med de relevante afgørelser fra Den Administrative Kommission for Vandrende Arbejdstageres Sociale Sikring indeholder det europæiske sygesikringskort et sæt "visuelt læsbare" minimumsdata, til brug i en anden medlemsstat end den medlemsstat, hvor kortindehaveren er forsikret eller har bopæl, og som:

- identificerer den forsikrede, den kompetente institution og kortet

- angiver retten til sygehjælp under et midlertidigt ophold i en anden medlemsstat.

De modeller, som ses herunder, er baseret på de i dette dokument angivne tekniske specifikationer, men skal kun betragtes som illustrerende eksempler.

Figur 1: Eksempel på forside

>PIC FILE= "L_2003276DA.000602.TIF">

Figur 2: Eksempel på bagside

>PIC FILE= "L_2003276DA.000603.TIF">

Medens rækkefølgen af de visuelt læsbare data er identisk i de to modeller, dvs. uafhængigt af, hvilken side der benyttes til det europæiske sygesikringskort, er for- og bagside forskelligt opbygget. Dette er et kompromis mellem kravet om en særlig model til det europæiske kort og den forskellige opbygning af de to sider samtidig med, at den overordnede stil for for- og bagsiden opretholdes.

2. Standarder

>TABELPOSITION>

3. Specifikationer

3.1. Definitioner

Såfremt kortet er forsynet med mikroprocessor, sidder denne på forsiden. Hvis kortet er forsynet med magnetstribe, er denne placeret på bagsiden. Har kortet hverken mikroprocessor eller magnetstribe, vil forsiden være den side, hvorpå de oplysninger, som angives i dette dokument, er placeret.

3.2. Overordnet opbygning

Det europæiske sygesikringskorts format overholder ID-1-formatet (53,98 mm højt, 85,60 mm bredt og 0,76 mm tykt). Hvis det europæiske sygesikringskort udformes som en mærkat, der klæbes på bagsiden af det nationale kort, vil ID-1-tykkelsen imidlertid ikke kunne overholdes.

3.2.1. Det europæiske sygesikringskort: kortets forside

Baggrunden er opdelt i to dele af en lodret akse, som opdeler kortet i en del 1 på venstre side (53 mm bred) og en del 2 på højre side.

Følgende "markeringslinjer" skaber fire felter:

- Tre lodrette linjer

a) 5 mm fra kortets venstre kant

b) 21,5 mm fra kortets venstre kant

c) 1 mm fra kortets højre kant

- Tre vandrette linjer

d) 2 mm fra kortets øverste kant

e) 17 mm fra kortets øverste kant

f) 5 mm fra kortets nederste kant.

a) Kort uden chip.

>PIC FILE= "L_2003276DA.000801.TIF">

b) Chipkort

>PIC FILE= "L_2003276DA.000802.TIF">

3.2.2. Det europæiske sygesikringskort: bagside

Baggrunden er opdelt i to dele af en vandret akse, som opdeler kortet i to lige store dele. Den øverste del er del 1, og den nederste er del 2.

Følgende markeringslinjer skaber fem felter:

- Symmetrisk

g) 9 mm fra kortets venstre kant

h) midt på kortet

i) 9 mm fra kortets højre kant.

- Lodret

j) 3 mm fra kortets venstre kant

k) 3 mm fra kortets højre kant.

- Vandret

l) midt på kortet

m) 2 mm fra kortets nederste kant.

c) Med magnetstribe

>PIC FILE= "L_2003276DA.000901.TIF">

d) Uden magnetstribe

>PIC FILE= "L_2003276DA.000902.TIF">

3.3. Baggrund og grafiske elementer

3.3.1. Baggrundsfarver

Baggrundens farvesætning er som følger(1):

- Del 1 er mørkeblå iblandet violet(2).

- Del 2 er en gråblå nuance(3), som bliver gradvis mørkere fra kortets midte ud mod kortets sider.

- Datafeltet udgøres af en hvid baggrundsstribe til hver enkelt datalinje (se nedenfor).

Der er anvendt skyggeeffekt i del 2 og i datafeltet, som skal give en reliefvirkning, hvor lyset falder ind fra kortets øverste venstre hjørne. Det frie område har samme farve som del enten 2 (uden skyggeeffekten) eller datafeltet.

3.3.2. EU-kendetegn

EU-kendetegnet består af europaflagets stjerner i hvid:

- Når det er anbragt på kortets forside, har det en diameter på 15 mm og er placeret lodret under linje "d" og vandret centreret i baggrundens del 2.

- Når det er anbragt på kortets bagside, har det en diameter på 10 mm og er placeret symmetrisk om den lodrette "i"-akse og centreret i forhold til det frie område.

Der anvendes et alternativt kendetegn, når der skal udstedes et europæisk sygesikringskort for lande, som ikke er medlemmer af Den Europæiske Union.

3.3.3. Datafeltet

Datafeltet udgøres af hvide datastriber (fem, når det er på forsiden, og fire, når det er på bagsiden), som er 4 mm høje og placeret med to millimeters mellemrum.

- Når det er på forsiden, er datafeltet placeret midt imellem de lodrette linjer "b" og "c" og de vandrette linjer "e" og "f".

- Når det er på bagsiden, er datafeltet placeret symmetrisk omkring den lodrette "h"-akse, mellem de lodrette linjer "j" og "k" og over den vandrette linje "m".

3.3.4. Frit område

Det frie område er et felt, som er placeret på bagsiden af det europæiske kort og er til rådighed for nationale formål. Det kan for eksempel benyttes som stribe til underskrift eller tekst, logoer eller andre tegn. Indholdet af dette område har dog ingen retsgyldighed, men udelukkende informativ værdi.

Dette område er placeret som følger:

- Når det europæiske kort er på forsiden af et kort, er bagsiden et frit område uden specifikationer.

- Når det europæiske kort er bagsiden af et andet kort, vil der være et frit område, som ikke er omfattet af andre specifikationer end dets dimensioner, til rådighed på bagsiden af kortet (10 mm højt og 52 mm bredt). Det er placeret symmetrisk omkring den lodrette "h"-akse og centreret i området mellem magnetstriben og datafeltet. Her kan kortudstederen placere en stribe til underskrift eller tekst.

- Når der ikke er nogen magnetstribe, er det frie område 20 mm højt i stedet for 10 mm.

3.4. Foruddefinerede dataelementer

3.4.1. Kortnavn

>TABELPOSITION>

3.4.2. Rubrikoverskrift

>TABELPOSITION>

3.4.3. Udstedelsesland

>TABELPOSITION>

3.5. Personlige dataelementer

De personlige dataelementer har følgende fælles kendetegn:

- Overholdelse af EN 1387, for så vidt angår tegnsættet: latinsk alfabet nr. 1 (ISO 8859-1).

- Såfremt det af pladshensyn er nødvendigt at forkorte elementer, skal dette angives med punktum.

Dataene vil enten blive påført via lasergravering eller termoprint, men ikke med ophøjet relief.

Det enkelte dataelement vil blive placeret i datafeltet i henhold til nedenstående skemaer.

Figur 3: Forsidemodel til datafeltet

>PIC FILE= "L_2003276DA.001201.TIF">

Figur 4: Bagsidemodel til datafeltet

>PIC FILE= "L_2003276DA.001202.TIF">

3.5.1. Blankettypeangivelse

>TABELPOSITION>

3.5.2. Dataelementer, der vedrører kortindehaveren

Det bør bemærkes, at kortindehaveren eventuelt ikke er den forsikrede, men en medforsikret, eftersom kortet er individuelt.

>TABELPOSITION>

>TABELPOSITION>

>TABELPOSITION>

>TABELPOSITION>

3.5.3. Dataelementer, der vedrører den kompetente institution

>TABELPOSITION>

>TABELPOSITION>

3.5.4. Dataelementer, der vedrører kortet

>TABELPOSITION>

>TABELPOSITION>

3.6. Sikkerhedskrav

Kortudstederen har det fulde ansvar for alle sikkerhedsforanstaltninger, idet udstederen er bedst rustet til at vurdere trusler og træffe passende modforanstaltninger.

Når det europæiske kort placeres på bagsiden af det nationale kort, vil det være omfattet af alle de sikkerhedsforanstaltninger, som gælder for de nationale kort. Som en ekstra sikkerhedsforanstaltning foreslås det imidlertid, at visse data skal have de samme værdier på begge sider af kortet.

Såfremt det vurderes, at der er behov for andre sikkerhedselementer end de herover omtalte (f.eks. et billede af kortholderen), vil de blive angivet på den anden side af kortet.

(1) De tekniske detaljer vedrørende farvesætningen kan fås ved henvendelse til Den Administrative Kommissions sekretariat. De vil blive leveret i et hensigtsmæssigt format i overensstemmelse med bedste praksis inden for den professionelle grafiske sektor (dvs. som Quark Xpress-fil. Farvesætningen er fire farver (CMYK), og alle billeder er i TIFF-format).

(2) CMYK-referencerne for denne farve er C78 M65 Y21 K7.

(3) CMYK-referencerne er C33 M21 Y13 K1 for den grå farve og C64 M46 Y16 K2 for den blå.

BILAG 2

MODELLEN FOR DEN EUROPÆISKE SYGESIKRINGSATTEST, SOM MIDLERTIDIGT TRÆDER I STEDET FOR DET EUROPÆISKE SYGESIKRINGSKORT

1. Indledning

Den europæiske sygesikringsattest (i det følgende benævnt "attesten") kan kun efter anmodning udleveres til den forsikrede til midlertidig erstatning for det europæiske kort.

Attesten har det samme format i alle medlemsstater og indeholder de samme data - i samme rækkefølge - som det europæiske kort (felt 1-9) samt oplysning om attestens oprindelsessted og gyldighedsperiode (felt a-d).

2. Model for attesten

Se næste side.

>PIC FILE= "L_2003276DA.001801.TIF">